તા 1ના રોજ દિમાગમાં રજા અને મોજમસ્તીનો મૂડ બનેલો રહેશે. ઘર-પરિવારની સાથે ક્યાંય બહાર જવાનો કાર્યક્રમ બનશે. મિત્રો સાથે સમય પસાર કરશો. તા 2, 3 અને 4 દરમિયાન સમય ખરાબ છે. પરિવારના સભ્યો જ આપની નિંદા કરી શકે છે. નિરર્થક ખર્ચાનું પ્રમાણ વધશે. સંતાનના કારણે આપ ચિંતા અનુભવશો. મનમાં નિરાશાનો ભાવ રહેશે. સ્વાસ્થ્ય મામલે સાવધાન રહેવું. તા 5 મીએ શત્રુઓથી હેરાનગતિ થઇ શકે છે. ચિંતા અને ઉદ્વેગમાં વધારો થશે. જોકે, નોકરીમાં શુભ પરિણામ મળશે. તા 5 અને 6 દરમિયાન પરિવાર અને મિત્રો માટે સારો સમય છે. રચનાત્મક કાર્યોમાં વ્યસ્ત રહેશો. કોઈ વિશેષ કાર્ય યોજનાપૂર્વક કરશો અને એનું પરિણામ પણ ખુબ સારું મળશે. તા 7ના રોજ પૈસા માટે આપને અગાઉ જે ચિંતા રહેતી હશે તેના ઉકેલ માટે તમામ સંભવ પ્રયાસ કરશો. આ પ્રયાસોમાં આપ ઘણે અંશે સફળ પણ થશો. જીવનસાથી અથવા પ્રિયપાત્ર સાથે પ્રેમની ક્ષણો માણી શકશો તેમજ એકબીજાને ભેટ-સોગાદો આપશો. વેપારીવર્ગ માટે લાભદાયી સમય રહેશે. વેપાર અને આવકમાં વૃદ્ધિ થાય. નોકરિયાતવર્ગ ઓફિસમાં પરફોર્મન્સ સુધારી શકશે અને નિર્ધારિત સમયમાં મોટા કાર્યો પાર પાડીને પોતાની ઉન્નતિનો માર્ગ બનાવશે. મિત્રો તરફથી પણ પૂરતો સહકાર અને લાભ મળે. જૂના મિત્રો સાથે વર્ષો બાદ થયેલી મુલાકાત આપને ભૂતકાળની સફર કરાવશે.